ΓΡΑΠΤΗ ΕΡΩΤΗΣΗ E-3134/02

υποβολή: Cristiana Muscardini (UEN) προς την Επιτροπή

(4 Νοεμβρίου 2002)

Θέμα: Θάνατοι από την ατμοσφαιρική ρύπανση

Σύμφωνα με στοιχεία που γνωστοποίησε η Παγκόσμια Οργάνωση Υγείας, η ατμοσφαιρική ρύπανση που επικρατεί στις μητροπόλεις προκαλεί τουλάχιστον 3 εκατομμύρια θανάτους ετησίως. Σύμφωνα με μία άλλη ιταλική μελέτη, στις 8 μεγαλύτερες πόλεις, σκόνη και αέρια προκαλούν 3 500 θύματα τον χρόνο, ενώ στην Ευρώπη η τιμή ανέρχεται σε 100 000. Το φαινόμενο οφείλεται σε μεγάλο βαθμό στα αυτοκίνητα και τα άλλα μέσα μεταφοράς που εκπέμπουν μεταξύ του 55 και του 70 % των βλαπτικών ουσιών, ενώ τοπόλοιπο προέρχεται από την οικιακή θέρμανση και από τις βιομηχανίες. Μπροστά στην κατάσταση αυτή,

η Επιτροπή

1. έχει να προτείνει σχέδια προκειμένου να αποφευχθεί η συνεχής αυτή αύξηση της ρύπανσης·

2. Δεν θεωρεί σκόπιμο να προχωρήσει τη χρήση καθαρών κινητήρων και να αποθαρρύνει τη χρήση των βενζινοκινητήρων·

3. Δεν θα έκρινε χρήσιμο να προωθήσει μία ενημερωτική εκστρατεία προκειμένου ναπογραμμισθούν για μία ακόμη φορά οι βλάβες στηνγεία που προκαλεί η ατμοσφαιρική ρύπανση η οποία προέρχεται από τους βενζινοκινητήρες·

4. Λαμβάνονταςπόψη την κρίση του τομέα του αυτοκινήτου, δεν θα μπορούσε ναποστηρίξει την σκοπιμότητα να χρησιμοποιηθούν καύσιμα αποτελούμενα από αέρια·

5. Λαμβάνονταςπόψη τις συνέπειες της ατμοσφαιρικής ρύπανσης που προκαλεί η θέρμανση δεν θα ήταν σκόπιμο να δοθούν κίνητρα για τη χρήση ηλιακών κυψελών τουλάχιστον για το ζεστό νερό·

Απάντηση της κας Wallstrm εξ ονόματος της Επιτροπής

(8 Ιανουαρίου 2003)

Είναι εξελιγμένη η πολιτική της Ένωσης για την αντιμετώπιση των αναγνωρισμένων κινδύνων για τηνγεία που οφείλονται στην ατμοσφαιρική ρύπανση. Η πολιτική αυτή περιλαμβάνει οδηγίες που καθορίζουν όρια για τις συγκεντρώσεις ρύπων στο περιβάλλον, εθνικές ανώτατες οριακές τιμές εκπομπών καθώς και οριακές τιμές εκπομπών από συγκεκριμένες (κινητές και σταθερές) πηγές. Για να αντιμετωπίσει τα εναπομένοντα προβλήματα η Επιτροπή ξεκίνησε, το 2001, το πρόγραμμα Καθαρός αέρας για την Ευρώπη, το οποίο θα καταλήξει στην ανάπτυξη θεματικής στρατηγικής για την ατμοσφαιρική ρύπανση όπως προβλέπεται στο Έκτο Πρόγραμμα Δράσης για το Περιβάλλον.

Όσον αφορά το ειδικό ζήτημα των βενζινοκινητήρων, η Επιτροπή συμμερίζεται την άποψη του Αξιότιμου Μέλους, ότι πρέπει να αυξηθεί η χρήση εναλλακτικών καυσίμων στον τομέα των μεταφορών και έχει λάβει πολλά μέτρα, που περιγράφηκαν ήδη στην απάντηση στη γραπτή ερώτηση Ε-2887/02, παρότι η απάντηση αυτή περιγράφει επίσης διάφορους περιοριστικούς όρους που αφορούν τα αέρια καύσιμα. Το Νοέμβριο του 2002 επιτεύχθηκε κοινή θέση στο Συμβούλιο μετά από πρόταση της Επιτροπής σχετικά με την προώθηση των βιοκαυσίμων για τις μεταφορές, όπου προτείνεται ως στόχος να ανέλθει σε 2 % το 2005 και σε 5,75 % μέχρι το 2010 το μερίδιο των βιοκαυσίμων στη συνολική αγορά καυσίμων που χρησιμοποιούνται για τις μεταφορές. Μετά από τη δεύτερη ανάγνωση στο Κοινοβούλιο αναμένεται ότι η οδηγία θα εγκριθεί το πρώτο εξάμηνο του 2003.

Η Επιτροπή συμφωνεί ότι η χρήση ανανεώσιμων πηγών ενέργειας για τη θέρμανση, όπως π.χ. ηλιοσυλλέκτες, καθώς και οι βελτιώσεις της ενεργειακής απόδοσης είναι δυνατόν να έχουν ως αποτέλεσμα σημαντικά οφέλη, τόσο για τον περιορισμό των εκπομπών αερίων που προξενούν το φαινόμενο του θερμοκηπίου όσο και ως προς την ατμοσφαιρική ρύπανση. Με βάση πρόταση της Επιτροπής, το Συμβούλιο και το Κοινοβούλιο έχουν ήδη εκδώσει οδηγία σχετικά με την ενεργειακή απόδοση των κτιρίων όπου ορίζεται πλαίσιο για τα κράτη μέλη σχετικά με την εφαρμογή βελτιώσεων στον ενεργειακό τομέα και/ή τη χρησιμοποίηση ανανεώσιμων πηγών ενέργειας για εφαρμογές στα κτίρια.

Όσον αφορά την εκστρατεία ενημέρωσης, η Επιτροπή θεωρεί ότι πρόκειται κυρίως για θέμα των κρατών μελών.